ai4bharat/Pralekha huggingface dataset:
ஜல்சக்தி அமைச்சகம்
அனைத்து வீடுகளுக்கும் குடிதண்ணீர் குழாய் இணைப்பு கிடைப்பதை உறுதி செய்வதற்காக ஜல் ஜீவன் இயக்கத்தின் கீழ் கேரளாவிற்கு ரூ 1,804 கோடியை மத்திய அரசு ஒதுக்கீடு
2024-க்குள் அனைத்து வீடுகளுக்கும் குடிதண்ணீர் குழாய் இணைப்பு கிடைப்பதை உறுதி செய்வதற்கான பிரதமர் திரு நரேந்திர மோடியின் லட்சியத்தை நிறைவேற்றும் விதமாக, ஜல் ஜீவன் இயக்கத்தின் கீழ் கேரளாவிற்கு 2021-22-ம் ஆண்டில் ரூ 1,804.59 கோடியை மத்திய அரசு ஒதுக்கீடு செய்துள்ளது. 2020-21-ல் ரூ 404.24 கோடி ஒதுக்கீடு செய்யப்பட்ட நிலையில், இந்தாண்டிற்கான நிதி நான்கு மடங்கிற்கும் அதிகமாக உயர்த்தப்பட்டுள்ளது.
இதற்கு ஒப்புதல் அளித்து பேசிய மத்திய ஜல் சக்தி அமைச்சர் திரு கஜேந்திர சிங் செகாவத், 2023-க்குள் அனைத்து கிராமப்புற வீடுகளுக்கும் குடிதண்ணீர் குழாய் இணைப்பு வழங்குவதற்கான அனைத்து உதவியும் செய்யப்படும் என்று உறுதியளித்தார்.
கேரளாவில் உள்ள 44.14 லட்சம் வீடுகளுக்கு இன்னமும் குடிதண்ணீர் இணைப்பு இல்லை. அம்மாநில முதல்வர் மற்றும் ஜல் சக்தி அமைச்சருக்கு இடையேயான கூட்டத்தில் முடிவெடுத்தவாறு, 2023-க்குள் அனைத்து வீடுகளுக்கும் குடிதண்ணீர் குழாய் இணைப்பு வழங்கப்படும்.
2020-21-ம் ஆண்டில் மிகவும் குறைவான அளவில் 4.04 லட்சம் வீடுகளுக்கு மட்டுமே இணைப்புகள் வழங்கப்பட்டிருப்பது குறித்து ஜல் சக்தி அமைச்சகம் கவலை தெரிவித்தது.
2020-21-ம் ஆண்டில் கேரளாவிற்கு ரூ 404.24 கோடி மத்திய நிதி வழங்கப்பட்ட நிலையில், ரூ 303.14 கோடியை மட்டுமே பயன்படுத்திக்கொண்ட அம்மாநில அரசு, குடிதண்ணீர் குழாய் இணைப்புகள் வழங்குவதற்கான நிதியான ரூ 101.06 கோடியை திரும்ப அளித்தது. இந்த வருடத்திற்கான மத்திய அரசு நிதி, செலவிடப்படாத நிதி மற்றும் மாநில அரசின் பங்களிப்பு ஆகியவற்றை சேர்த்து, ரூ 3,689.32 கோடி ஜல் ஜீவன் திட்டத்தின் கீழ் இருப்பதாக கேரளா உறுதியளித்துள்ளது.
அதிகரிக்கப்பட்டுள்ள நிதி ஒதுக்கீட்டின் மூலம், ஜல் ஜீவன் இயக்கத்தின் கீழ் குடிதண்ணீர் இணைப்புகளை வழங்கும் பணி மாநில அரசால் துரிதப்படுத்தப்பட்டு, அனைத்து கிராமப்புற வீடுகளுக்கும் குழாய் இணைப்புகள் வழங்கப்படும் என்று கேரள முதல்வருக்கு எழுதியுள்ள கடிதத்தில் மத்திய அமைச்சர் நம்பிக்கை தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727636
----
(Visitor Counter : 132
நுகர்வோர் நலன், உணவு மற்றும் பொது விநியோகம் அமைச்சகம்
2021 ஜூன் முதல் 2022 மார்ச் 14ம் தேதி வரை 62.84 லட்சம் மெட்ரிக் டன் பாமாயில் இறக்குமதி
மக்களவையில் கேள்வி ஒன்றுக்கு மத்திய நுகர்வோர், உணவு மற்றும் பொது விநியோகத்துறை இணையமைச்சர் திருமிகு சாத்வி நிரஞ்சன் ஜோதி அளித்த பதிலில் கூறியிருப்பதாவது:
சுத்திகரிக்கப்பட்ட பாமாயிலை தடையின்றி இறக்குமதி செய்வதை 31.12.2022ம் ஆம் தேதி வரை மத்திய அரசு நீட்டித்துள்ளது. 2021 ஜூன் முதல் 2022 மார்ச் 14ம் தேதி வரை 62.84 லட்சம் மெட்ரிக் டன் பாமாயில் இறக்குமதி செய்யப்பட்டது.
சமையல் எண்ணெய்கள் தாராளமாக கிடைக்கவும், விலையை கட்டுப்பாட்டில் வைக்கவும், சமையல் எண்ணெய்களை திறந்தவெளி பொது உரிம முறையில்  இறக்குமதி செய்யவும் அரசு அனுமதித்துள்ளது.
பழங்குடியினர் நலத்துறை அமைச்சகம்
பழங்குடியினர் சேகரிப்புப் பொருள்களில் தமிழக மலையாளிப் பழங்குடியினரின் மலைத்தேன் சேர்ப்பு
மலைத்தேன் உட்பட 35க்கும் மேற்பட்ட புதிய, பழங்குடியினச் சேகரிப்பு பொருள்கள் இந்தியப் பழங்குடியினக் கடைகளிலும், இணையதளத்திலும் சேர்க்கப்பட்டுள்ளன.
இந்தியப் பழங்குடியினர் சேகரிப்புப் பொருள்களை விற்பதற்காக ‘‘எங்கள் வீட்டிலிருந்து உங்கள் வீட்டுக்கு’’ என்ற எட்டாவது பிரசாரம் தொடங்கப்பட்டுள்ளது. இந்தப் பிரசாரம் பழங்குடியினர் விவகாரத்துறை அமைச்சகத்தின் கீழ் செயல்படும் இந்தியப் பழங்குடியினர் கூட்டுறவு சந்தை மேம்பாட்டுக் கூட்டமைப்பால்  எட்டு வாரங்களுக்கு முன் தொடங்கப்பட்டது. இதன் மூலம் நாடு முழுவதும் உள்ள பழங்குடியினர் சேகரிப்புப் பொருள்கள், பலருக்கும் கிடைக்கும்.
இந்த வாரம் சேர்க்கப்பட்ட இயற்கைப் பொருள்களில் முக்கியமானது, தமிழக மலையாளிப் பழங்குடியினர் சேகரிக்கும் மலைத்தேன், சாமை வகைகள், புளி, மிளகு ஆகியவை ஆகும். இந்த மலையாளிப் பழங்குடியினர், வட தமிழகத்தின் கிழக்குத் தொடர்ச்சிமலைப் பகுதிகளில் உள்ளனர். இங்கு 3,58,000 பழங்குடியினர் உள்ளனர். இவர்கள் மலைப் பகுதிகளில் விவசாயம் செய்கின்றனர்.
கடந்த சில வாரங்களில், அறிமுகம் செய்யப்பட்டப் பழங்குடியினர் சேகரிப்புப் பொருள்கள், 125 இந்தியப் பழங்குடியினர் விற்பனையகங்களிலும், மற்றும் இ-சந்தைத் தளமான tribesindia.com என்ற இணையதளத்திலும், கிடைக்கிறது.
உள்ளூர்ப் பொருள்களையே வாங்கவும், பழங்குடியினர் பொருள்களை வாங்கவும்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684099
-----
(Visitor Counter : 183
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.43 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.43 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.91 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819161
பிரதமர் அலுவலகம்
கத்தார் நாட்டின் அரசர் மேன்மைமிகு ஷேக் தமீம் பின் ஹமத் அல்-தனியுடன் பிரதமர் உரையாடல்
கத்தார் நாட்டின் அரசர் மேன்மைமிகு ஷேக் தமீம் பின் ஹமத் அல்-தனியின் தீபாவளி வாழ்த்துக்களுக்கு பிரதமர் திரு நரேந்திர மோடி நன்றி தெரிவித்தார்.
கத்தாரில் ஃபிஃபா உலகக் கோப்பை போட்டிகள் வெற்றிகரமாக நடைபெறுவதற்கு திரு மோடி தனது வாழ்த்துக்களையும் தெரிவித்துள்ளார்.
பிரதமர் தனது ட்விட்டர் பதிவில்,
"கத்தார் நாட்டின் அரசர் மேன்மைமிகு @TamimBinHamad உடன் பேசியது மகிழ்ச்சி அளிக்கிறது. அவரது அன்பான தீபாவளி வாழ்த்துக்களுக்கு நன்றி தெரிவித்தேன். மேலும் கத்தாரில் வெற்றிகரமான @FIFAWorldCupக்கு வாழ்த்துகளைத் தெரிவித்தேன். 2023—ஆம் ஆண்டில் இந்தியா-கத்தார் ராஜதந்திர உறவுகளின் 50 ஆண்டுகளைக் ஒன்றாக இணைந்து கொண்டாட நாங்கள் ஒப்புக்கொண்டோம்." என்று தெரிவித்திருந்தார்.
PIB Headquarters
சென்னை விமான நிலையத்தில் ரூ.1.27 கோடி மதிப்புள்ள 2.95 கிலோ கிராம் எடை கொண்ட 24 கேரட் தங்கம் சுங்கத்துறையினரால் பறிமுதல் செய்யப்பட்டது.
சென்னை விமான நிலையத்தில் தங்கக் கடத்தல் தொடர்பாக திங்களன்று நான்கு வழக்குகள் பதிவு செய்யப்பட்டன. துபாயிலிருந்து இண்டிகோ விமானத்தில் பயணம் செய்து சென்னை வந்த ராமநாதபுரத்தைச் சேர்ந்த சையத் காமருதினை வெளியேறும் வழியில் இடைமறித்து சோதனையிட்ட போது, இரண்டு பொட்டலங்களில் தங்கப்பசையை ஆசனவாயில் மறைத்து எடுத்து வந்தது கண்டுபிடிக்கப்பட்டது. 332 கிராம் எடையுள்ள தங்கத்தின் மதிப்பு ரூ.14.33 லட்சமாகும். இந்தத் தங்கம் சுங்கத்துறையினரால் பறிமுதல் செய்யப்பட்டு, ஏற்கனவே அந்த நபருக்கு எதிராக குற்றவழக்கு இருந்ததால், கைது செய்யப்பட்டார்.
துபாயிலிருந்து ஏர் இந்தியா விமானத்தில் சென்னை வந்த ராமநாதபுரத்தைச் சேர்ந்த முகமது ஷாருகான், முகமது ஜின்னா, அன்சாரி ஆகியோர் வெளியேறும் வழியில் இடைமறித்து சோதனை செய்யப்பட்டனர். இவர்கள் மொத்தம் ஆறு பொட்டலங்களில் தங்கப்பசையை ஆசனவாயில் மறைத்து வைத்திருந்தனர். 564 கிராம் எடையும், ரூ.24.34 லட்சம் மதிப்பும் கொண்ட தங்கம் பறிமுதல் செய்யப்பட்டது.
முன்னதாக, ஞாயிறு அன்றிரவு ஐந்து வழக்குகள் பதிவு செய்யப்பட்டன. கொழும்பிலிருந்து இண்டிகோ விமானம் மூலம் சென்னை வந்த ராமநாதபுரத்தைச் சேர்ந்த சுல்தான் ஷாகுல் ஹமீத், முகமது சதாம் உசைன், ஷாகுல் ஹமீத், சிவகங்கையைச் சேர்ந்த பஷீர் அகமது, இலங்கையைச் சேர்ந்த ரத்னஸ்ரீ ஆகியோரை வெளியேறும் வழியில் பரிசோதனை செய்த போது, மொத்தம் 18 பொட்டலங்களில் தங்கப்பசையை மறைத்து வைத்திருந்தது கண்டுபிடிக்கப்பட்டது. 2.059 கிலோகிராம் எடையும், ரூ.88.88 லட்சம் மதிப்பும் கொண்ட தங்கம் பறிமுதல் செய்யப்பட்டது.
மொத்தம் 9 வழக்குகளில் ரூ.1.27 கோடி மதிப்புள்ள 2.95 கிலோ கிராம் எடையுள்ள தங்கம் 1962 ஆம் ஆண்டு சுங்கச்சட்டத்தின்கீழ் பறிமுதல் செய்யப்பட்டது.
மேலும் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை ஆணையரின் செய்திக்குறிப்பில் தெரிவிக்கப்பட்டுள்ளது..
உள்துறை அமைச்சகம்
ஐக்கிய நாடுகள் முதலீட்டு மேம்பாட்டு விருதை பெற்றுள்ள முதலீட்டு இந்தியா நிறுவனத்திற்கு உள்துறை அமைச்சர் திரு அமித் ஷா வாழ்த்து
மத்திய உள்துறை அமைச்சர் திரு அமித் ஷா, வர்த்தகம் மற்றும் வளர்ச்சிக்கான ஐக்கிய நாடுகள் கூட்டமைப்பின், 2020-ஆம் ஆண்டுக்கான ஐக்கிய நாடுகள் முதலீட்டு மேம்பாட்டு விருதை பெற்றுள்ள முதலீட்டு இந்தியா நிறுவனத்திற்கு வாழ்த்துத் தெரிவித்துள்ளார்.
“ஐக்கிய நாடுகள் கூட்டமைப்பின், 2020-ஆம் ஆண்டுக்கான ஐக்கிய நாடுகள் முதலீட்டு மேம்பாட்டு விருதை பெற்றுள்ள முதலீட்டு இந்தியா நிறுவனத்திற்கு எனது வாழ்த்துகள். சுமூக வர்த்தகத்திற்கு முக்கியத்துவம் அளித்து, முதலீடு செய்வதற்கு விரும்பத்தக்க இடமாக இந்தியாவை மாற்றுவதற்காக மேற்கொள்ளப்பட்டு வரும், பிரதமர் திரு நரேந்திர மோடியின் சோர்வறியாத நடவடிக்கைகளையும் தொலைநோக்குத் தலைமையையும் இந்த சாதனை எதிரொலிக்கிறது”, என்று அவர் வெளியிட்டுள்ள டுவிட்டர் செய்தியில் குறிப்பிட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679123
ரெயில்வே அமைச்சகம்
குஜராத்தில் பல்வேறு திட்டங்களை வெள்ளியன்று பிரதமர் திறந்து வைத்து நாட்டுக்கு அர்ப்பணிக்கிறார்
பல்வேறு ரயில்வே திட்டங்கள் மற்றும் அகமதாபாத் அறிவியல் நகரத்தில் மூன்று புதிய கவர்ந்திழுக்கும் அம்சங்களை காணொலி மூலம் பிரதமர் திரு நரேந்திர மோடி நாளை திறந்து வைக்கவுள்ளார்.
மறுசீரமைக்கப்பட்ட காந்திநகர் கேப்பிடல் ரயில் நிலையம், அகலப்பாதையாக்கப்பட்டு, மின்மயமாக்கப்பட்ட மகேசனா-வரேத்தா வழித்தடம் மற்றும் புதிதாக மின்மயமாக்கப்பட்ட சுரேந்திரநகர்-பிப்பாவாவ் பிரிவு ஆகியவை பிரதமர் திறந்து வைக்கவுள்ள ரயில்வே திட்டங்கள் ஆகும்.
காந்திநகர் கேப்பிடல்-வாரணாசி அதிவேக வாரந்திர எக்ஸ்பிரஸ் மற்றும் காந்திநகர் கேப்பிடல்-வரேத்தா இடையேயான மின்சார ரயில் சேவைகளையும் பிரதமர் துவக்கி வைக்கவுள்ளார்.
அகமதாபாத் அறிவியல் நகரத்தில் கவர்ந்திழுக்கும் அம்சங்கள்
நீர்வாழ் உயிரினங்கள் காட்சியகம், எந்திரவியல் காட்சியகம் மற்றும் இயற்கை பூங்கா ஆகியவற்றை அகமதாபாத் அறிவியல் நகரத்தில் பிரதமர் திறந்து வைக்கவுள்ளார்.
இந்த நவீன நீர்வாழ் உயிரின கூடத்தில், உலகின் பல பகுதிகளைச் சேர்ந்த 188 நீர் வாழ் உயிரினங்களுக்கு 68 பிரத்தியேக தொட்டிகள் உள்ளன. 28 மீட்டர் நீளத்துக்கு தனிச்சிறப்பான சுரங்க நடைபாதையும் உள்ளது. 15,000 சதுர மீட்டருக்கு பரந்து விரிந்துள்ள இது, இந்தியாவின் மிகப்பெரிய நீர்வாழ் உயிரின கூடமாகும். தனித்துவமான அனுபவத்தை பார்வையாளர்களுக்.கு இது வழங்கும்.
பிரதமர் திறந்துவைக்கவுள்ள ரேபோடிக்ஸ் அரங்கம், ரோபோ தொழில்நுட்பங்களின் எல்லைகளை தெரிவிக்கும் கலந்துரையாடல் அரங்கமாக உள்ளது. இது எப்போதும் முன்னேறி கொண்டிருக்கும் ரோபோடிக்ஸ் துறையை ஆய்வு செய்யும் வாய்ப்பை பார்வையாளர்களுக்கு வழங்கும்.
நுழைவாயிலில் பிரம்மாண்டமான டிரான்ஸ்பார்மர் ரோபோவின்  மாதிரி இருக்கும். இந்த அரங்கத்தின் வரவேற்பறையில் மனித ரோபா பார்வையாளர்களுடன் பேசி வரவேற்று ஆச்சரியத்தை ஏற்படுத்துவது தனிச்சிறப்பான அம்சமாக இருக்கும். பலதுறைகளைச் சேர்ந்த ரோபாக்கள் இங்கு பல தளங்களில் காட்சிக்கு வைக்கப்பட்டுள்ளன.
மருத்துவம், வேளாண், விண்வெளி, பாதுகாப்பு துறைகளின் பயன்பாடுகள் மற்றும் அன்றாட வாழ்வில் பயன் ஆகியவற்றை இந்த ரோபோக்கள் செய்து காட்டும்.
இயற்கை பூங்காவில், பனிமூட்ட பூங்கா, சதுரங்க தோட்டம், செல்பி இடங்கள், சிற்ப பூங்கா, வெளிப்புற பிரமை பூங்கா ஆகியவை உள்ளன. இதில் குழந்தைகளுக்காக வடிவமைக்கப்பட்ட சுவாரஸ்யமான தளம் உள்ளது. இந்த பூங்காவில் அழிந்துபோன விலங்குகளின் சிற்பங்கள் அறிவியல் தகவல்களுடன் நிரம்பியுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735938
நுகர்வோர் நலன், உணவு மற்றும் பொது விநியோகம் அமைச்சகம்
உலக தர நிர்ணய தினத்தை பிஐஎஸ் கொண்டாடுகிறது
உலக தர நிர்ணய தினத்தையொட்டி, இந்திய தரநிலைகள் அலுவலகம்  புது தில்லியில் உள்ள அதன் தலைமையகத்தில் நிலையான மேம்பாட்டு இலக்குகளுக்கான ‘சிறந்த உலகத்திற்கான பகிரப்பட்ட பார்வை’ என்ற தலைப்பில் ஒரு நாள் நிகழ்ச்சியை ஏற்பாடு செய்தது.
நுகர்வோர் விவகாரங்கள், உணவு, பொது விநியோகம், சுற்றுச்சூழல், வன மற்றும் காலநிலை மாற்றம் இணை அமைச்சர் திரு அஷ்வின் குமார் சௌபே நிகழ்ச்சிக்கு தலைமை தாங்கினார். தரப்படுத்தல் மூலம் சுற்றுச்சூழல் நிலைத்தன்மையின் முக்கியத்துவத்தை அவர் தமது உரையில் வலியுறுத்தினார்.
இந்தியாவில் சிறு, குறு மற்றும் நடுத்தர தொழில்கள் துறையின் முக்கியத்துவத்தையும், தேசிய மற்றும் சர்வதேச சந்தைகளுக்கான அணுகலை தரநிலை செயல்படுத்துதல் எவ்வாறு வழங்குகிறது என்பதையும் அவர் எடுத்துரைத்தார்.
எதிர்கால ஸ்மார்ட் நகரங்களை முன்னெடுப்பதற்குத் தேவையான பல்வேறு தொழில்நுட்பங்களின் ஒருங்கிணைப்பு மற்றும் புதுமைகளின் இயங்குதிறனை உறுதி செய்வதில் தரநிலைகள் வகிக்கும் முக்கிய பங்கு குறித்து அவர் பேசினார்.
பெருந்தொற்றை கருத்தில் கொண்டு, நிலையான வளர்ச்சி இலக்குகளை நோக்கிச் செல்வதற்கான பாதை ஒரு முழுமையான தேவையாகிவிட்டது, பொருத்தமான, வேகமான மற்றும் சிறந்த தரநிலைகள் அதற்கு அவசியம் என்று அவர் கூறினார்.
சிறப்புரையாற்றிய நுகர்வோர் விவகாரங்கள் துறை செயலாளர் திருமதி லீனாநந்தன் ஐக்கிய நாடுகள் சபையின் அனைத்து உறுப்பினர்களாலும் ஏற்றுக்கொள்ளப்பட்ட 17 நிலையான வளர்ச்சி இலக்குகளை நோக்கி பாடுபட வேண்டியதன் அவசியத்தை வலியுறுத்தினார்.
நுகர்வோர் விவகாரத் துறை கூடுதல் செயலாளர் திருமதி நிதிகாரே சிறப்புரை வழங்கினார். தரங்களின் முக்கியத்துவம் மற்றும் வணிகம், சமூகம் மற்றும் அரசாங்கத்திற்கு அவை அளிக்கும் நன்மைகள் பற்றி அவர் பேசினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763879
சிறப்பு சேவைகள் மற்றும் கட்டுரைகள்
எம்எஸ்எம்இ, ஏற்றுமதியாளர்கள், பொதுமக்கள் பங்கேற்ற கலந்துரையாடல் நிகழ்ச்சி
திருவள்ளூர் மாவட்டத்தில் கடன் வழங்குதலில் உள்ள இடைவெளியை நிரப்புதல் என்ற தலைப்பில், குறு சிறு மற்றும் நடுத்தர தொழில் முனைவோர் மற்றும் ஏற்றுமதியாளர்களுடன் தொடர்பு கொள்ளும் ஜி20 பொதுமக்கள் பங்கேற்கும் நிகழ்ச்சி 21-ந் தேதி நடைபெற்றது.
திருவள்ளூர் மற்றும் காஞ்சிபுரம் மாவட்டங்களைச் சேர்ந்த சுமார் 60 தொழில்முனைவோர் இந்நிகழ்ச்சியில் பங்கேற்றனர். நிகழ்ச்சியில், ஜி20 முன்முயற்சிகளின் ஒரு பகுதியாக, எம்எஸ்எம்இ-ஐ உள்ளடக்கிய நிதி மற்றும் முறைப்படுத்தலை உறுதி செய்யும் வகையில், சிறுதொழில் மேம்பாட்டு வங்கி மற்றும் அரசால் செயல்படுத்தப்படும் திட்டங்கள், எம்எஸ்எம்இ-க்களுக்கான ரிசர்வ் வங்கியின் வழிகாட்டுதல்கள் ஆகியவை குறித்து கலந்துரையாடல்கள் நடைபெற்றன. வர்த்தகம் தொடர்பான விதிமுறைகள் பற்றிய விழிப்புணர்வு ஏற்படுத்தப்பட்டது.
இந்த நிகழ்ச்சியின் போது தொழில்முனைவோர் ஆர்வமாக உரையாடினர். அவர்களால் எழுப்பப்பட்ட பல்வேறு கேள்விகளுக்கு தகுந்த பதில் அளிக்கப்பட்டது. பரவலான விளம்பரத்தை வழங்குவதற்காக, பங்கேற்பாளர்களுக்கு ஜி20 விளம்பர பொருட்கள்  மற்றும் தகவல் தரும் துண்டுப் பிரசுரங்கள் விநியோகிக்கப்பட்டன.
நிதி அமைச்சகம்
ரூ 215.48 ஈவுத்தொகையை எஸ் பி எம் சி ஐ எல் செலுத்தியது
இந்திய அரசுக்கு முழுவதும் சொந்தமான, நிதி அமைச்சகத்தின் பொருளாதார விவகாரங்கள் துறையின் நிர்வாக கட்டுப்பாட்டில் இயங்கும் பட்டியல்-'அ' மினி ரத்னா பிரிவு-1 மத்திய பொதுத்துறை நிறுவனமான செக்யூரிட்டி பிரின்டிங் அண்டு மின்ட்டிங் கார்ப்பரேஷன் ஆஃப் இந்தியா லிமிடெட், ரூ 215.48 ஈவுத்தொகையை மத்திய அரசுக்கு செலுத்தியது.
2019-20 நிதியாண்டிற்கான இறுதி ஈவுத் தொகையான இது, 2020 மார்ச் 31-இன் படி நிறுவனத்தின் நிகர மதிப்பில் 5 சதவீதமாகும் . தீபம் வழிகாட்டுதல்களின் படி இந்த தொகை வழங்கப்பட்டது.
எஸ் பி எம் சி ஐ எல் தலைவர் மற்றும் நிர்வாக இயக்குநர் திருமதி திரிப்தி பி கோஷ், ஈவுத் தொகைக்கான காசோலையை மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமனிடம் வழங்கினார்
------
(Visitor Counter : 143
மத்திய அமைச்சரவை
அடல் பூஜல் திட்டத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய அரசின் திட்டமான அடல் பூஜல்  திட்டத்தை ரூ.6,000 கோடி மதிப்பீட்டில், ஐந்தாண்டுக் காலத்தில்  செயல்படுத்த ஒப்புதல் அளிக்கப்பட்டுள்ளது.
குஜராத், ஹரியானா, கர்நாடகா, மத்தியப்பிரதேசம், மகாராஷ்டிரா, ராஜஸ்தான் மற்றும் உத்தரப்பிரதேசம் ஆகிய 7 மாநிலங்களில், முன்னுரிமை அடிப்படையில் சமுதாயப் பங்களிப்புடன் கூடிய நிலத்தடி நீர்மேலாண்மை மேம்பாட்டுத் திட்டத்தை செயல்படுத்த இத்திட்டம் வகை செய்கிறது. இந்த திட்டத்தை செயல்படுத்துவதன் மூலம் இம்மாநிலங்களில் உள்ள 78 மாவட்டங்களுக்கு உட்பட்ட சுமார் 8,350 கிராமப் பஞ்சாயத்துகள் பயனடையும் என எதிர்பார்க்கப்படுகிறது. பஞ்சாயத்துகள் வாயிலாக நிலத்தடி நீர் மேலாண்மையை மேம்படுத்தி, தேவைக்கேற்ற மேலாண்மையை அடிப்படை நோக்கமாக கொண்டு பழக்க வழக்க மாற்றத்தை ஏற்படுத்த அடல் ஜல் திட்டம் கொண்டு வரப்பட்டுள்ளது.
மொத்த ஒதுக்கீடான ரூ.6,000 கோடியில், 50% உலக வங்கி கடனாக பெறப்பட்டு, அதனை மத்திய அரசு திருப்பிச் செலுத்தும். எஞ்சிய 50% தொகை மத்திய அரசின் வழக்கமான பட்ஜெட் ஒதுக்கீடாக வழங்கப்படும். உலக வங்கிக் கடன் மற்றும் மத்திய நிதியுதவி முழுவதும் மாநிலங்களுக்கு நிதியுதவியாக வழங்கப்படும்.
அடல் ஜல் திட்டம் இரண்டு முக்கிய பிரிவுகளை உள்ளடக்கியது:
- கண்காணிப்பு அமைப்புகள், திறன் உருவாக்கம், தண்ணீர் உபயோகிப்போர் சங்கங்களை வலுப்படுத்துவது உட்பட, மாநிலங்களில் நீடித்த நிலத்தடி நீர் மேலாண்மைக்கு அமைப்பு ரீதியான ஏற்பாடுகளை வலுப்படுத்துவதற்கான அமைப்பு ரீதியாக வலுப்படுத்துதல் மற்றும் திறன் உருவாக்கத் தொகுப்பு.
- புள்ளி விவரப் பரவல், தண்ணீர் பாதுகாப்பு திட்டங்களை தயாரித்தல், தற்போது செயல்பாட்டில் உள்ள திட்டங்களை ஒருங்கிணைத்து தேவைக்கேற்ற மேலாண்மை நடைமுறைகளை பின்பற்றுவதன் மூலம் மேலாண்மை நடைமுறைகளை செயல்படுத்துவது உள்ளிட்ட மேம்படுத்தப்பட்ட நிலத்தடி நீர் மேலாண்மை நடைமுறைகளில் சாதனை படைக்க ஏதுவாக, மாநிலங்களுக்கு ஊக்கத் தொகை வழங்குவதற்கான ஊக்கத் தொகை தொகுப்பு.
அடல் ஜல் திட்டத்தால் கீழ்கண்ட விளைவுகள் ஏற்படும்:
- நிலத்தடி நீர் கண்காணிப்பு அமைப்புகளை மேம்படுத்தி, பல்வேறு மட்டங்களிலும் நிலத்தடி நீர் சேகரிப்பு புள்ளி விவரங்களை மேம்படுத்தி, அவற்றை பகிர்ந்து கொள்வதோடு, பகுப்பாய்வு செய்து பரவலாக்குவது.
- மேம்பட்ட புள்ளி விவரங்களின் அடிப்படையில், மேம்பட்ட மற்றும் நடைமுறை சாத்தியமான தண்ணீர் திட்டங்களை மதிப்பீடு செய்வதோடு சமுதாயம் சார்ந்த தண்ணீர் பாதுகாப்புத் திட்டங்களை பஞ்சாயத்து அளவில் மேற்கொள்வது.
- மத்திய – மாநில அரசுகளால் தற்போது செயல்படுத்தப்பட்டு வரும் பல்வேறு திட்டங்களை ஒருங்கிணைத்து, நீடித்த நிலத்தடி நீர் மேலாண்மைக்கான நிதியை நியாயமாகவும், திறம்படவும் பயன்படுத்துதல்.
- நுண்ணீர் பாசனம், மாற்றுப் பயிர் சாகுபடி, மின்சார ஊட்டி பிரிப்பு போன்ற தேவைக்கேற்ற நடவடிக்கைகள் மூலம், கிடைக்கக்கூடிய நிலத்தடி நீர் வளத்தை,திறம்பட பயன்படுத்துதல்.
விளைவுகள்:
- உள்ளூர் மக்களின் பங்களிப்புடன் ஜல் ஜீவன் இயக்கத்திற்கான நிதி ஆதாரம் நிரந்தரமாக கிடைக்கச் செய்தல்.
- விவசாயிகளின் வருமானத்தை இரட்டிப்பாக்குவது என்ற இலக்கை அடைய உதவும்.
- பங்களிப்புடன் கூடிய நிலத்தடி நீர் மேலாண்மைத் திட்டத்தை ஊக்குவிக்கும்.
- மேம்பட்ட முறையில் தண்ணீரை சிக்கனமாக பயன்படுத்துவதற்கான, திட்டத்தை பெருமளவில் செயல்படுத்தி, பயிர் சாகுபடி முறைகளை மேம்படுத்துதல்.
- நிலத்தடி நீர் ஆதாரத்தை சிக்கனமாகவும், சரிசமமாகவும் பயன்படுத்துவதை ஊக்குவிப்பதோடு, சமுதாய அளவில் பழக்க வழக்க மாற்றத்தையும் ஏற்படுத்தும்.
பிரதமர் அலுவலகம்
விழிப்புணர்வு மக்கள் பங்கேற்பின் மூலம் ஊட்டச்சத்து குறைபாட்டை சமாளிப்பது குறித்த ஒரிசா மாநில நாடாளுமன்ற உறுப்பினரின் ட்விட்டர் பதிவை பிரதமர் பகிர்ந்துள்ளார்
விழிப்புணர்வு மற்றும் வெகுமக்கள் பங்கேற்பின் மூலம் ஊட்டச்சத்து குறைபாட்டை சமாளிப்பது குறித்த ஒடிசா மாநிலம் பாலங்கீர் நாடாளுமன்ற உறுப்பினர் திருமதி சங்கீதா குமாரி சிங் தேவ் வெளியிட்டிருந்த ட்விட்டர் பதிவை பிரதமர் திரு நரேந்திர மோடி பகிர்ந்துள்ளார்.
மத்திய மகளிர் மற்றும் குழந்தைகள் மேம்பாட்டு அமைச்சகத்தின் கீழ் ஊட்டச்சத்து இயக்கத்தை செயல்படுத்த அரசு மேற்கொண்டுள்ள முன் முயற்சிகளின் தாக்கம் குறித்து ஒடிசா மாநிலம் பாலங்கீர் நாடாளுமன்ற உறுப்பினர் ட்விட்டர் பதிவில் குறிப்பிட்டிருந்தார். தற்போது பிறக்கும் குழந்தைகள் ஆரோக்கியமாக பிறப்பதை ஊட்டச்சத்து இயக்கம் உறுதி செய்திருப்பதாக அவர் குறிப்பிட்டுள்ளார். தூய்மை இந்தியா பற்றி மக்களுக்கு பிரதமர் விடுத்திருந்த தெளிவான அழைப்பைப் பற்றியும் அவர் குறிப்பிட்டுள்ளார். பிரதமரது அழைப்பை மக்கள் ஏற்றுக்கொண்டதால், வலுவான இயக்கமாக அது மாறியுள்ளது. இதேபோல அரசின் திறமையான செயல்பாடு, மற்றும் மக்களின் தீவிர பங்கேற்பால் ஊட்டச்சத்து இயக்கமும், வெற்றியடைந்து வருகிறது.
இது குறித்து பிரதமர் வெளியிட்டுள்ள ட்வீட் பதிவு வருமாறு;
"விழிப்புணர்வு மற்றும் வெகுமக்களின் பங்கேற்பின் மூலம் ஊட்டச்சத்து குறைபாட்டின் அச்சுறுத்தலைக் கையாள்வது குறித்த ஒரு சுவாரஸ்யமான பதிவு."
பிரதமர் அலுவலகம்
பண்டிட் பீம்சென் ஜோஷிக்கு அவரது பிறந்த நாளன்று பிரதமர் அஞ்சலி
பண்டிட் பீம்சென் ஜோஷிக்கு அவரது பிறந்த நாளன்று பிரதமர் திரு.நரேந்திர மோடி அஞ்சலி செலுத்தியுள்ளார்.
“பண்டிட் பீம்சென் ஜோஷிக்கு அவரது பிறந்த நாளன்று மரியாதை செலுத்துகிறேன். கலாச்சாரம் மற்றும் இசை உலகத்திற்கு அவரது சிறப்பான பங்களிப்பை நாம் நினைவு கூர்கிறோம். அவரது இசைப்பணி உலகளாவிய அளவில் பிரசித்தி பெற்றது. அவரது நூற்றாண்டு கொண்டாட்டங்களுடன் நாம் தொடங்கவிருப்பதால் இந்த வருடம் சிறப்பு வாய்ந்ததாகிறது,” என்று தமது டிவிட்டர் பதிவில் பிரதமர் கூறியுள்ளார்.
------
(
பாதுகாப்பு அமைச்சகம்
இந்தியா வந்துள்ள அமெரிக்க பாதுகாப்பு செயலாளர் டாக்டர் திரு மெர்க் எஸ்பெருடன் இந்திய பாதுகாப்பு அமைச்சர் திரு ராஜ்நாத் சிங், இருநாட்டு உயரதிகாரிகள் அளவிலான கூட்டத்தில் சந்திப்பு; பெக்கா ஒப்பந்தத்தில் இருநாடுகளும் விரைவில் கையெழுத்து
அமெரிக்காவின் பாதுகாப்புத் துறை செயலாளர் டாக்டர் மார்க் டி எஸ்பெர், 2+2 அமைச்சர்கள் கூட்டத்தில் கலந்து கொள்வதற்காக இந்தியா வந்துள்ளார். மத்திய பாதுகாப்புத் துறை அமைச்சர் திரு ராஜ்நாத் சிங் அவரை புதுடெல்லியில் இன்று சந்தித்து பேசினார். ராணுவத் துறையில் இரு நாடுகளுக்கும் இடையேயான பாதுகாப்பு ஒத்துழைப்பு, தகவல் பரிமாற்றம், ராணுவ வர்த்தகம், தகவல் தொழில்நுட்பம் உள்ளிட்டவை குறித்து இருவரும் ஆய்வு செய்தனர்.
இரு நாடுகளும் தத்தமது ஆயுத படைகளுக்கு இடையேயான தொடர்பு குறித்து திருப்தி தெரிவித்தனர். கொரோனா தொற்று பரவல் காலத்தில் ராணுவத்தின் செயல்பாடு குறித்தும் குறிப்பாக ராணுவ ஒத்துழைப்புக் குழு சம்பந்தமாகவும் பேச்சுவார்த்தை நடத்தினர்.
இரு நாடுகளுக்கும் இடையே அடிப்படை பரிவர்த்தனை மற்றும் ஒத்துழைப்பு ஒப்பந்தம் என்று அழைக்கப்படும் பெக்கா ஒப்பந்தத்திற்கு சம்மதம் தெரிவித்த இரு தலைவர்களும், அமெரிக்கச் செயலாளரின் தற்போதைய பயணத்தின்போது இந்த ஒப்பந்தத்தில் கையெழுத்திட முடிவு செய்துள்ளனர்.
தற்சார்பு இந்தியா திட்டத்தின் கீழ் பாதுகாப்புத் துறையில் முதலீடுகளை ஈர்ப்பதற்காக மேற்கொள்ளப்பட்டு வரும் நடவடிக்கைகளை விரிவாக எடுத்துக் கூறிய அமைச்சர் ராஜ்நாத் சிங், தற்போது இந்தியாவில் நிலவிவரும் பாதுகாப்புத் தொழிலுக்கு உகந்த சூழ்நிலை அமெரிக்க நிறுவனங்கள் பயன்படுத்திக் கொள்ளுமாறு கேட்டுக் கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667651
பிரதமர் அலுவலகம்
ராஜா பர்பாவை முன்னிட்டு ஒடிசா மாநில மக்களுக்குப் பிரதமர் வாழ்த்து தெரிவித்துள்ளார்
ராஜா பர்ப விழாவையொட்டி ஒடிசா மாநில மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டரில் கூறியிருப்பதாவது:
“ஒடிசா முழுவதும் நடைபெறும் ராஜ பர்ப விழாக்களுக்கு வாழ்த்துகள். இந்தப் புனிதமானக் காலம் நல்ல ஆரோக்கியத்தையும் ஏராளமான செல்வத்தையும் கொண்டுவரட்டும். அனைத்து இடங்களிலும் மகிழ்ச்சி நிலவட்டும்.”
நிதி அமைச்சகம்
49வது ஜிஎஸ்டி கவுன்சில் கூட்டத்தின் பரிந்துரைகள்
ஜூன் மாதத்துக்கான நிலுவையில் உள்ள மொத்த ஜிஎஸ்டி இழப்பீடாக ரூ. 16,982 கோடியை விடுவிக்கிறது
சில மாற்றங்களுடன் ஜிஎஸ்டி மேல்முறையீட்டுத் தீர்ப்பாயத்தில் அமைச்சர்கள் குழுவின் அறிக்கையை ஜிஎஸ்டி கவுன்சில் ஏற்றுக்கொண்டது.
தமிழ்நாட்டுக்கான ரூ.1201 கோடி விடுவிக்கப்படுகிறது
49வது ஜிஎஸ்டி கவுன்சில் மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் தலைமையில் இன்று தில்லியில் கூடியது. கூட்டத்தில் மத்திய நிதித்துறை இணை அமைச்சர் திரு பங்கஜ் சவுத்ரி, மாநிலங்கள் மற்றும் யூனியன் பிரதேசங்களின் நிதி அமைச்சர்கள், நிதி அமைச்சகத்தின் மூத்த அதிகாரிகள் ஆகியோரும் கலந்து கொண்டனர்.
சரக்கு மற்றும் சேவைகள் மீதான ஜிஎஸ்டி விகிதங்கள் மற்றும் வர்த்தகத்தை எளிதாக்குவதற்கான பிற நடவடிக்கைகள் ஜிஎஸ்டி இழப்பீடு, ஜிஎஸ்டி மேல்முறையீட்டுத் தீர்ப்பாயம், திறன் அடிப்படையிலான வரிவிதிப்பு தொடர்பான அமைச்சர்கள் குழுவின்  அறிக்கையின் ஒப்புதல் தொடர்பான பின்வரும் பரிந்துரைகளை ஜிஎஸ்டி கவுன்சில் வழங்கியுள்ளது.
2022 ஜூன் மாதத்திற்கு நிலுவையில் உள்ள மொத்த ஜிஎஸ்டி இழப்பீடு ரூ. 16,982 கோடியாகும். ஜிஎஸ்டி இழப்பீட்டு நிதியில் எந்தத் தொகையும் இல்லாததால், இந்தத் தொகையை அதன் சொந்த ஆதாரங்களில் இருந்து விடுவிக்க மத்திய அரசு முடிவு செய்துள்ளது. எதிர்கால இழப்பீடு செஸ் வசூலில் இருந்து திரும்பப் பெறப்படும். கூடுதலாக, மாநிலங்களின் தலைமை கணக்காளரால் சான்றளிக்கப்பட்ட வருவாய் புள்ளிவிவரங்களை வழங்கிய மாநிலங்களுக்கு ஏற்றுக்கொள்ளக்கூடிய இறுதி ஜிஎஸ்டி இழப்பீடான ரூ 16,524 கோடியையும் மத்திய அரசு வழங்கும்.
இந்த வகையில், தமிழ்நாட்டுக்கு ஜூன் மாத இழப்பீடாக ரூ. 1201 கோடியும், புதுச்சேரிக்கு ரூ.73 கோடியும் விடுவிக்கப்படும்.
ஜிஎஸ்டி மேல்முறையீட்டுத் தீர்ப்பாயம் தொடர்பான விஷயத்தில், சில மாற்றங்களுடன் அமைச்சர்கள் குழுவின் அறிக்கையை கவுன்சில் ஏற்றுக்கொண்டது. ஜிஎஸ்டி சட்டங்களுக்கான இறுதி வரைவு திருத்தங்கள் உறுப்பினர்களின் கருத்துகளுக்காக அவர்களுக்கு அனுப்பப்படும். அதை இறுதி செய்ய தலைவருக்கு அதிகாரம் வழங்கப்பட்டுள்ளது.
பான் மசாலா, குட்கா, மெல்லும் புகையிலை போன்ற பொருட்களிலிருந்து கசிவுகளை அடைத்து, வருவாய் சேகரிப்பை மேம்படுத்தும் நோக்கில், குழுவின் பரிந்துரைகளுக்கு கவுன்சில் ஒப்புதல் அளித்தது.
பென்சில் ஷார்ப்னருக்கான வரியை 18%லிருந்து 12% ஆக குறைக்க ஒப்புதல்.
பிரதமர் அலுவலகம்
ஜெயினாச்சார்யா ஶ்ரீ விஜய் வல்லப் சுரீஷ்வர்ஜி மகாராஜ்-ன் 151-வது பிறந்தநாளைக் குறிக்கும் வகையில் நவம்பர் 16-ம் தேதி ‘ அமைதி சிலை’யை பிரதமர் திறந்து வைக்கிறார்
பிரதமர் திரு. நரேந்திர மோடி , நவம்பர் 16, 2020 அன்று பகல் 12.30 மணிக்கு, ஜெயினாச்சார்யா ஶ்ரீ விஜய் வல்லப் சுரீஷ்வர்ஜி மகாராஜ்-ன் 151-வது பிறந்தநாளைக் குறிக்கும் வகையில் ‘ அமைதி சிலை’யை காணொளி காட்சி மூலம் திறந்து வைக்கிறார்.
ஶ்ரீ விஜய் வல்லப் சுரீஷ்வர்ஜி மகாராஜ், ஜைனத்துறவியாக எளிய வாழ்க்கையை வாழ்ந்து, பகவான் மகாவீரரின் போதனைகளைப் பரப்ப சுயநலமில்லாமல், அர்ப்பணிப்பு உணர்வுடன் பணியாற்றினார். மக்களின் நலனுக்காகவும், கல்வியைப் பரப்புவதற்காகவும், சமூக தீமைகளை களைவதற்காகவும், ஊக்குவிக்கும் இலக்கியங்களை படைத்து இடையறாமல் பணியாற்றியதுடன், சுதேசியத்தை வலியுறுத்தி, விடுதலைப் போராட்டத்திற்கும் தீவிர ஆதரவளித்தார். அவருடைய ஊக்குவிப்பால், கல்லூரிகள், பள்ளிகள், கல்வி மையங்கள் உள்ளிட்ட 50-க்கும் மேற்பட்ட சிறப்பு வாய்ந்த கல்வி நிறுவனங்கள், பல்வேறு மாநிலங்களில் இயங்கி வருகின்றன. அவரைப் பெருமைப்படுத்தும் விதத்தில் திறந்து வைக்கப்படவுள்ள சிலைக்கு ‘ அமைதி சிலை’ எனப் பெயரிடப்பட்டுள்ளது. 151 அங்குலம் உயரமுள்ள இச்சிலை, 8 உலோகங்களைக் கொண்டு செய்யப்பட்டுள்ளது. இதில் செம்பு அதிக அளவில் இடம் பெற்றுள்ளது. ராஜஸ்தான் மாநிலம், பாலியில் உள்ள ஜேத்புரா விஜய் வல்லப் சாதனா மையத்தில் இந்தச் சிலை அமைக்கப்படவுள்ளது.
------
(